|  |
| --- |
|  |
| Til høringsparterne på vedlagte høringsliste | | 19. september 2016  2015-3830 |

|  |
| --- |
|  |

**Høring over udkast til forslag om ændring af lov om Sund og Bælt Holding A/S**

Transport- og Bygningsministeriet forventer at fremsætte vedlagte udkast til forslag om ændring af lov om Sund og Bælt Holding A/S i November I.

Det overordnede formål med lovforslaget er at give Sund og Bælt Holding A/S mulighed for at oprette et selskab, som kan varetage opgaven med etablering, drift og vedligehold af betalingsanlæg på andre forbindelser end dem, der allerede findes i regi af Sund og Bælt-koncernen. Dette selskab vil kunne byde på operatøropgaven på den kommende faste fjordforbindelse ved Frederikssund samt på andre opgaver vedrørende betalingsanlæg i relation til transport og infrastruktur.

Endvidere foretages en opdatering af flere af lovens bestemmelser i form af mindre præciseringer ud fra det erfaringsgrundlag, man har oparbejdet i de 10 år, loven har været i kraft, ligesom der justeres i og optages bestemmelser om de selskaber, som siden lovens vedtagelse er blevet oprettet i overensstemmelse hermed.

Det foreslås, at der foretages følgende overordnede ændringer:

* Der foreslås en fordeling af opgaverne vedrørende vedligeholdelse og reinvestering i jernbanelandanlægget i tilknytning til den kommende faste forbindelse på Femern Bælt mellem Banedanmark og A/S Femern Landanlæg. Med ændringen gives der mulighed for, at opgaverne på A/S Femern Landanlægs del af jernbanetilslutningsanlægget helt eller delvist kan overdrages til Banedanmark.
* Der gives Sund og Bælt Holding A/S mulighed for at oprette et selskab, som kan varetage opgaven med anlæg, drift og vedligehold af betalingsanlæg på andre forbindelser, end dem, der i dag varetages i Sund og Bælt-koncernen.

Høringsmaterialet vil blive gjort tilgængeligt på Høringsportalen.dk.

Transport- og Bygningsministeriet skal venligst bede om eventuelle bemærkninger

**senest den 17. oktober 2016.**

Høringssvar bedes sendt til lgh@trm.dk.

Spørgsmål vedrørende høringen kan stilles til Lin Gønge Hansen på mail lgh@trm.dk og telefon 41 71 27 17.

Med venlig hilsen

Lin Gønge Hansen  
Fuldmægtig